  Майя Бывальцева Киясаын тодмо суредасьлы Пётр Кривоноговлы синпелет кылдытонъя устозэ ӵектосэз бырйизы. Эскизъёсъя ёрос вожвылъяськонэ куинь адями пыриськиз. Со сярысь ивортодэтъя «Удмуртия» агентстволы Кияса ёрос администрацилэн тӧроезлэн мерлыко ужъёсъя воштӥсез Тамара Васильева вераз. Вожвылъяськон ӧри Ижкарысь скульпторез Александр Чувашовез пусйиз, со Россиысь но Удмуртиысь суредасьёслэн огазеяськонъёссылэн ёзчиез, калыккуспо но огъяросси фестивальёсы но адӟытонъёсы пыриськись луэ. Табере солы ужзэ умоятонъя ӵектонъёс сётӥм ӧрилэсь, малы ке шуоно озьы, кызьы вань со, туж ик уг кельшы, экспертной комиссия даже вал милям. Экспертъёс пӧлын вал нылыз художниклэн - Москваын улэ, Росси Федерациысь Суредасьёслэн огазеяськонзылэн ёзчиез Кривоногова Оксана Петровна Тамара Васильева, Кияса ёрос администрацилэн тӧроезлэн воштӥсезВожвылъяськонэ озьы ик пыриськизы Ижкарысь егит скульптор Андрей Галимзянов но Киясаысь школаын дышетскись Юлия Овчинникова. Тамара Васильевлэн верамезъя, синпелетлэн вылтусыз пумысен ӧрилэн но, экспертъёслэн но пӧртэм малпанъёссы вал. Пӧртэм ӵектонъёсты эскерыса, кенешыса, одӥг мылкыдэ вуизы – синпелет Пётр Кривоноговез сылыса возьматыны кулэ. Конкурсын вормись Александр Чувашов эскиззэ умоятон бордын 15-тӥ тулыспалозь ужалоз на. Ӧрилы но экспертъёслы со кельшиз ке, синпелетэз кылдытонъя мукет вамышъёс лэсьтозы. Пумен малпаськом, малы ке шуоно коньдон кулэ. Оло, калыклэсь но (люкалом – ред.), депутатъёсын но ужаськом - Госдумаысь депутатъёсын Бузилов Валерий Викторовичен, Загребин Алексей Егоровичен. Исторической общество вань, соос пыр но ужаськом. Проект кылдытыса, может, кыӵе ке фондэтӥ. Соин ик соослэн юрттэменызы проектэн кытчы ке потӥм ке, оло, быгатом коньдон но шедьтыны Тамара Васильева, Кияса ёрос администрацилэн тӧроезлэн воштӥсез2020-тӥ арын Пётр Кривоноговлэн вордскемез дырысен 110 ар тырме. Тамара Васильевалэн верамезъя, синпелетэз со дырлы путыны оско. Инты быръемын ни, сое «Формирование комфортной городской среды» программая умоятыны чаклало.  Тегъёс: Удмуртия вожвылъяськон Кияса суредасьёс  